Document ID: 31993R2944

KOMISSION ASETUS (ETY) N:o 2944/93,
annettu 25 päivänä lokakuuta 1993,
neuvoston asetuksen (ETY) N:o 1839/92 muuttamisesta majoituksen sisältävässä edestakaisliikenteessä ja satunnaisliikenteessä käytettävien valvonta-asiakirjojen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon yhteisistä säännöistä harjoitettaessa kansainvälistä henkilöliikennettä linja-autoilla 16 päivänä maaliskuuta 1992 annetun neuvoston asetuksen (ETY) N:o 684/92 () ja erityisesti sen 11 artiklan,
on kuullut jäsenvaltioita edellä mainitun säännöksen mukaisesti,
sekä katsoo, että
komissio on antanut 1 päivänä heinäkuuta 1992 asetuksen (ETY) N:o 1839/92 () yksityiskohtaisista säännöistä neuvoston asetuksen (ETY) N:o 684/92 soveltamiseksi kansainvälisen matkustajaliikenteen asiakirjojen osalta, ja jälkimmäisessä asetuksessa säädetään kansainvälisen satunnaisliikenteen kuljetuskirjan mallista sekä majoituksen sisältävän kansainvälisen edestakaisliikenteen kuljetuskirjan mallista,
yksinkertaistamisen nimissä on tarpeen vakioida asetuksessa (ETY) N:o 684/92 säädetyt valvonta-asiakirjat kansainvälisessä satunnaisliikenteessä sekä majoituksen sisältävässä edestakaisliikenteessä, ja
jäsenvaltiot tarvitsevat aikaa asiakirjojen painattamiseen ja jakeluun,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1839/92 seuraavasti:
1) Korvataan 1 artiklan 1 kohta seuraavasti:
"1. Asetuksen (ETY) N:o 684/92 2 artiklan 2.2 kohdassa tarkoitetun, majoituksen sisältävän edestakaisliikenteen valvonta-asiakirja sekä mainitun asetuksen 2 artiklan 3.1 kohdan a, b, c ja d alakohdassa tarkoitetun, satunnaisliikenteen valvonta-asiakirja koostuu kuljetuskirjasta ja sen käännöksistä.
Kuljetuskirjan on oltava tämän asetuksen liitteessä I olevan mallin mukainen."
2) Lisätään 1 artiklan 2 kohtaan seuraava:
"Jäsenvaltiot toteuttavat tarvittavat toimenpiteet näiden vaatimusten sovittamiseksi kuljetuskirjojen atk-käsittelyyn."
3) Poistetaan 2 artikla.
4) Korvataan 3 artiklan 1 kohta seuraavasti:
"1. Edellä 1 artiklassa tarkoitettu vihko on annettava liikenteenharjoittajan nimelle; sitä ei voi siirtää."
5) Korvataan asetuksen (ETY) N:o 1839/92 liitteet I ja Ia tämän asetuksen liitteillä I ja Ia.
6) Poistetaan asetuksen (ETY) N:o 1839/92 liitteet II ja IIa.
2 artikla
Jäsenvaltiot voivat sallia komission asetusten (ETY) N:o 1016/68 () ja (ETY) N:o 1172/72 () mukaisesti laadittujen ja painettujen kuljetuskirjojen käyttämisen majoituksen sisältävässä edestakaisliikenteessä tai satunnaisliikenteessä enintään 28 päivään helmikuuta 1994 asti, edellyttäen, että ne tarvittaessa muutetaan selvästi, pysyvästi ja asianmukaisesti asetusten (ETY) N:o 684/92 ja (ETY) N:o 1839/92 säännösten mukaisiksi.
Jäsenvaltiot voivat myös sallia asetuksen (ETY) N:o 1839/92 kumottujen tai muutettujen säännösten mukaisesti laadittujen ja painettujen kuljetuskirjojen käyttämisen enintään 28 päivään helmikuuta 1994 asti.
Muiden jäsenvaltioiden on hyväksyttävä nämä asiakirjat alueellaan 28 päivään helmikuuta 1994 asti.
3 artikla
Jäsenvaltiot toteuttavat tämän asetuksen täytäntöönpanon edellyttämät toimenpiteet. Niiden on ilmoitettava tästä komissiolle.
4 artikla
Tämä asetus tulee voimaan 1 päivänä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 1993.

Labels: 8
0